rejauldu/bengali-wikipedia huggingface dataset:
নিক ভুইয়টসিক (; জন্মঃ ডিসেম্বর ৪, ১৯৮২) একজন অস্ট্রেলিয়ান খ্রিস্টান ধর্মপ্রচারক এবং অনুপ্রেরণাদায়ী বক্তা।লাইফ উইদাউট লিম্বস ওয়েবসাইটে নিকের বায়োগ্রাফি বিরল টেট্রা-আমেলিয়া সিনড্রোম () এর কারণে চার হাত-পায়ের অনুপস্থিতিতে তার জন্ম হয়। স্বাভাবিকভাবেই এতে শিশুকাল থেকেই তাকে মানসিক ও দৈহিকভাবে সংগ্রাম করতে হয়। নিজের প্রতিবন্ধিতাকে জয় করে মাত্র ১৭ বছর বয়সে তিনি লাইফ উয়িদাউট লিম্বস নামে নিজের একটি অলাভজনক প্রতিষ্ঠান শুরু করেন।  কর্মজীবন নিক ভুইয়টসিক ২১ বছর বয়সে গ্রিফিথ ইউনিভার্সিটি থেকে হিসাব বিজ্ঞান ও "ব্যবসা পরিকল্পনা" বিষয়ে ব্যাচেলর ডিগ্রী অর্জন করেন। পরবর্তীতে অনুপ্রেরণামূলুক বক্তব্য দিতে পৃথিবীর বিভিন্ন দেশে ভ্রমণ করেন। তার বক্তব্যে বয়ঃসন্ধিকালীন সময়ের সমস্যা বারবার উঠে এসেছে। তিনি পাঁচ উপমহাদেশের ষাটটি দেশে ঘুরে প্রায় ত্রিশ লাখ মানুষের কাছে নিজের বক্তব্য পৌঁছে দেন।  নিক নিজের কাজ টিভি শো এবং নিজের লেখার মাধ্যমে জনসাধারণের কাছে পৌঁছে দেন। ২০০৫ সালে নিজের দৈনন্দিন জীবনযাত্রার উপর ভিত্তি করে তিনি "Life's Greater Purpose" নামে  একটি ডক্যুমেন্টারি চলচ্চিত্রের ডিভিডি বাজারে ছাড়েন। ২০১০ সালে তার রচিত প্রথম বই "Life Without Limits: Inspiration for a Ridiculously Good Life" প্রকাশিত হয়। এছাড়াও যুব সমাজকে লক্ষ্য করে "No Arms, No Legs, No Worries!" নামের একটি ডিভিডি প্রকাশ করেন।আমাজন ডট কমে নিক ভুইয়টসিকের ডিভিডি  দ্যা বাটারফ্লাই সার্কাস () নামের একটি চলচ্চিত্রে "নিক ভুইয়টসিক" অভিনয় করেছেন। চলচ্চিত্রটি ২০০৯ সালে "Doorpost Film Project's" এ প্রথম পুরস্কার অর্জন করে।  পদক "দ্যা বাটারফ্লাই সার্কাস" চলচ্চিত্রটিতে "উইল" চরিত্রে অনবদ্য অভিনয় করার জন্য ২০১০ সালে "নিক ভুইয়টসিক" "Method Fest Independent Film Festival" এ সেরা অভিনেতা পদক লাভ করেন।methofest.com এ প্রকাশিত খবর ২০০৫ সালে যুব অস্ট্রেলিয়ান অব দ্যা ইয়ার পুরস্কারের জন্য তিনি মনোনয়ন লাভ করেন।আইবিটাইমস এ প্রকাশিত নিবন্ধ  তথ্যসূত্র  বহিঃসংযোগ  লাইফ উয়িদাউট লিম্বস এর ওয়েবসাইট  Attitude is Altitude   নিক ভুইয়টসিকের ভিডিও ইন্টারভিঊ  নিক ভুইয়টসিকের ছবি   বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:খ্রিস্টান ধর্মপ্রচারক বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:মার্কিন প্রেরণাদায়ী বক্তা বিষয়শ্রেণী:মার্কিন যুক্তরাষ্ট্রে অভিবাসিত অস্ট্রেলীয় বিষয়শ্রেণী:সার্বীয় বংশোদ্ভূত অস্ট্রেলীয় ব্যক্তি বিষয়শ্রেণী:মেলবোর্নের ব্যক্তি
মাদেহা আল-আজরুশ একজন সৌদি আরবীয় নারী অধিকার কর্মী, মনোরোগবিদ ও স্থির চিত্রগ্রাহক। তিনি সৌদি আরবে নারীদের গাড়ি চালানোর অধিকার আদায়ে সক্রীয় ছিলেন। সৌদি আরবে নারী অধিকার নিয়ে আন্দোলন করায় ২০১৮ সালের মে মাসে তাকে আজিজা আল-ইউসেফ, লুজাইন আল-হাথলুলের মত সরব নারী অধিচকারকর্মীদের সাথে ধাহবান কেন্দ্রীয় কারাগারে বন্দি ছিলেন।   শিক্ষা ও ব্যক্তিগত জীবন  মাদেহা আল-আজরুশ নিউ ইয়র্কের কলাম্বিয়া বিশ্ববিদ্যালয় হতে মনোবিজ্ঞান ও পাঠদান বিদ্যায় স্নাতকোত্তর সম্পন্ন করেছিলেন। পারিবারিকভাবে তিনি দুই সন্তানের জননী।   নারী অধিকার সক্রিয়তা   মাদেহা আল-আজরুশ ১৯৯০ সালে সৌদি আরবে নারীদের গাড়ি চালানোর উপর নিষেধাজ্ঞার বিরুদ্ধে প্রথম বিক্ষোভে অংশ নেন। একারণে তিনি আটক হন, চাকরি হারান, তার পাসপোর্ট কেড়ে নেয়া হয়। প্রথম উপসাগরীয় যুদ্ধের সময় সৌদি আরবে অবস্থানরত নারী মার্কিন সৈন্যদের গাড়ি চালানো দেখে সৌদি মহিলারা সরকারকে এব্যাপারে মাহিলাদের অধিকার প্রদানে চাপ দিয়েছিল। এই কাজের জন্য অতিরিক্ত শাস্তি হিসেবে, ১৫ বছরেরও বেশি সময় ধরে মাদেহা আল-আজরুশের তৈরি করা চিত্রের নেগেটিভগুলি সৌদি কর্তৃপক্ষ পুড়িয়ে দিয়েছিল। মাদেহা তার ১৯৯০-এর অভিজ্ঞতা দ্য টেলিগ্রাফকে বলেন, ''১৯৯০ সালে আমি একেবারে আতঙ্কিত ছিলাম। "এবং আমরা কি করছিলাম তা তুলে ধরার এবং আমাদের রক্ষা করার জন্য কোন সামাজিক যোগাযোগ মাধ্যম ছিল না।"  ২০১৮ সালের ১৫ থেকে ১৮ মে-এর মধ্যে সৌদি কর্তৃপক্ষ তাকে আজিজা আল-ইউসেফ, লুজাইন আল-হাথলুল, ইমান আল-নাফজান, আয়েশা আল-মানা সহ দুইজন নারী অধিকার আন্দোলনের সাথে জড়িত ব্যক্তিকে আটক ও  ধাহবান কেন্রীয় কারাগারে বন্দী রাখে।Saudi government detains seven women's rights activists, May 20, 2018Saudi Arabia arrests female activists weeks before lifting of driving ban, By Sarah El Sirgany and Hilary Clarke, May 21, 2018, CNN হিউম্যান রাইটস ওয়াচ গ্রেপ্তারের উদ্দেশ্যকে ভীতকর হিসেবে ব্যাখ্যা করেছে- "যে কেউ যুবরাজের অধিকার কর্মসূচি নিয়ে সন্দেহ প্রকাশ করছে"। সৌদি কর্তৃপক্ষ গ্রেফতারকৃত নেতাকর্মীদের বিরুদ্ধে "বিদেশী দলের সাথে সন্দেহজনক যোগাযোগ", "বিদেশে বৈরী উপাদানগুলিকে" আর্থিক সহায়তা প্রদান এবং এধরনের সন্দেহজনক কাজে সরকারি কর্মী নিয়োগের অভিযোগ করেছে।  দ্য ইন্ডিপেনডেন্টের মতে, "সৌদি আরবের নারীদের গাড়ি চালানোর ওপর বিশ্বের একমাত্র নিষেধাজ্ঞা প্রত্যাহারের মাত্র ছয় সপ্তাহ আগে তাদের গ্রেপ্তার করা হয়েছে।" মাদেহা আল-আজরুশ এবং আয়েশা আল-মানা তার কিছুদিন পর মুক্তি পেয়েছিলেন, অন্যরা  তখনো আটক ছিলেন।Saudi Arabia releases 3 women as other activists still held, May 24, 2018 ABC news   অন্যান্য কর্ম  ২০১৬ সালে মাদেহা'র তোলা সৌদি আরবের বিভিন্ন পাহাড়ে ও পাথরে প্রাগৈতিহাসিক কালে অঙ্কিত নারীদের অবয়বের পাথুরে শিল্পকর্মের চিত্র নিয়ে 'রিসারফেস' শিরোনামের একটি স্থিরচিত্রের বই প্রকাশ এবং ঐ বইয়ের চিত্রগুলি দিয়ে রিয়াদে তিনদিন ব্যাপী প্রদর্শনী করেছিলেন।  তথ্যসূত্র   বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:রিয়াদের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সৌদি নারীবাদী বিষয়শ্রেণী:সৌদি আরবে নারী অধিকার বিষয়শ্রেণী:সৌদি নারী অধিকারকর্মী বিষয়শ্রেণী:সৌদি ভিন্নমতাবলম্বী
চন্দ্রিক শ্রীলাল বীরসূর্য শ্রীলঙ্কা সেনাবাহিনীর একজন জেনারেল ছিলেন। তিনি সেনাবাহিনীর ১৫তম কমান্ডার ছিলেন। এছাড়া তিনি পাকিস্তানে শ্রীলঙ্কার হাই কমিশনার ছিলেন।  প্রাথমিক জীবন বীরসূর্য শ্রীলঙ্কার পর্বত লভিনিয়ার সেন্ট টমাস কলেজে পড়াশোনা করেন।  সামরিক জীবন বীরসূর্য ১৯৬৩ সালে সিলন সেনাবাহিনীতে ক্যাডেট অফিসার হিসেবে যোগ দেন ও পাকিস্তান মিলিটারি একাডেমিতে ক্যাডেট হিসেবে পড়াশুনা করেন। ১৯৬৫ সালে তিনি সিলন সেনাবাহিনীর গোলন্দাজ শাখায় কমিশন লাভ করেন; দ্বিতীয় লেফটেন্যান্ট হিসেবে ৪র্থ ফিল্ড রেজিমেন্ট আর্টিলারিতে তিনি নিয়োগ পান। পরে তিনি লেফটেন্যান্ট কর্নেল পদে পদোন্নতি পান ও ১৯৮৫ সাল থেকে ১৯৮৭ সাল পর্যন্ত তিনি এই ৪র্থ ফিল্ড রেজিমেন্টের কমান্ডিং অফিসার ছিলেন।  তিনি ভারতের জাতীয় প্রতিরক্ষা কলেজে যোগদান করেন এবং ১৯৯৪ সালে মেজর জেনারেল পদে উন্নীত হন। তিনি ১৯৯৭ থেকে ১৯৯৮ সাল পর্যন্ত শ্রীলঙ্কার আর্টিলারির কর্নেল কমান্ড্যান্ট হিসেবে দায়িত্ব পালন করেন। অপারেশন লিপ ফরওয়ার্ডসহ শ্রীলঙ্কা সেনাবাহিনীতে বহু কমান্ড ও অপারেশনে কাজ করার পর, তিনি ১৯৯৮ সালের ১৬ ডিসেম্বর লেফটেন্যান্ট জেনারেল পদে শ্রীলঙ্কা সেনাবাহিনীর কমান্ডার হিসেবে নিযুক্ত হন। ২৪ আগস্ট ২০০০ সালে অবসর গ্রহণের আগ পর্যন্ত তিনি এই পদে বহাল ছিলেন। অবসরের পর তিনি জেনারেল পদে উন্নীত হন এবং লায়নেল বালাগাল্লে তার স্থলাভিষিক্ত হন।  পরবর্তী জীবন ২০০০ সালে তিনি পাকিস্তানে শ্রীলঙ্কার রাষ্ট্রদূত হিসেবে নিযুক্ত হন এবং ছয় বছর এই পদে দায়িত্ব পালন করেন। তিনি ২০১১ সালে পাকিস্তান সরকার কর্তৃক দেশটির সর্বোচ্চ বেসামরিক পুরস্কার সিতারা-ই-পাকিস্তান-এ ভূষিত হন। শ্রীলঙ্কায় ফিরে আসার পর, তিনি ২০১০ সাল থেকে সিলিনকো লাইফ পিএলসির স্বাধীন অ-নির্বাহী পরিচালক হিসেবে দায়িত্ব পালন করছিলেন।  তথ্যসূত্র  বিষয়শ্রেণী:শ্রীলঙ্কান জেনারেল বিষয়শ্রেণী:শ্রীলঙ্কা সেনাবাহিনীর কমান্ডার বিষয়শ্রেণী:শ্রীলঙ্কান খ্রিস্টান বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:সিতারা-ই-পাকিস্তান প্রাপক
মাইক্রোসফট এজ হচ্ছে মাইক্রোসফট এর উন্নয়নকৃত একটি ওয়েব ব্রাউজার। এটি সর্বপ্রথম ২০১৫ সালে উইনডোজ ১০ ও এক্সবক্স ওয়ান এর জন্য মুক্তি পায়। এরপর ২০১৭ সালে অ্যান্ড্রয়েড ও আইওএস অপারেটিং সিস্টেমের জন্য মুক্তি পায়। এটি ম্যাক অপারেটিং সিস্টেমের জন্য মুক্তি পায় ২০১৯ সালে।  এজের সাথে কর্টানা ইন্টিগ্রেশন করা হয়েছে এবং মাইক্রোসফট স্টোরের এক্সটেনশন হোস্ট করা হয়েছে। ইন্টারনেট এক্সপ্লোরার থেকে ভিন্নতা হচ্ছে এজ পূর্বের অ্যাক্টিভএক্স এবং বিএইচও প্রযুক্তি সমর্থন করে না।  মূলত, ব্লিঙ্ক এবং ভি ৮ ইঞ্জিন ব্যবহার করে ২০১২ সালে মাইক্রোসফটের নিজস্ব এজএইচটিএমএল এবং চক্র ইঞ্জিন দিয়ে নির্মিত এজকে একটি ক্রোমিয়াম ভিত্তিক ব্রাউজার হিসাবে পুনর্নির্মাণ করা হয়েছিল। এই পরিবর্তনের অংশ হিসাবে, মাইক্রোসফট উইন্ডোজ ১০ ছাড়াও ক্রোমিয়াম-ভিত্তিক এজগুলোর পূর্বের বিল্ডগুলো উইন্ডোজ ১৯, ৮, ৮.১ এবং ম্যাকওএসে উপলব্ধ করেছে।  মাইক্রোসফট প্রথম ক্রোমিয়াম-ভিত্তিক এজ সংস্করণ প্রকাশ করেছে ১৫ জানুয়ারী, ২০২০ -এ।  স্ট্যাটকাউন্টারের মতে, আগস্ট ২০১৯ এজের (কম্পিউটার) ইন্টারনেট এক্সপ্লোরার (আইই) এর বাজার শেয়ারকে ছাড়িয়ে গেছে, চতুর্থ স্থানে রয়েছে এজ এবং পঞ্চম স্থানে আইই। আইই এর শেয়ার হ্রাস পাওয়ার সময়, এজ এর কোনও একক সংস্করণ ইন্টারনেট এক্সপ্লোরার ১১ এর চেয়ে বেশি জনপ্রিয়তা অর্জন করেনি। এই ট্রেন্ড অনুসারে, এজের বাজারের শেয়ার আইই থেকে কম রয়েছে। যাইহোক, এজ এবং আইই এর মার্কেট শেয়ারের সংমিশ্রণে মাইক্রোসফটের ব্রাউজারযুক্ত পিসি ব্রাউজারের মার্কেট শেয়ারে তৃতীয়, ক্রোম প্রথম এবং ফায়ারফক্স দ্বিতীয় অবস্থানে রয়েছে। এজ এর মোবাইল সংস্করণগুলি অ্যান্ড্রয়েড এবং আইওএসের জন্য বিদ্যমান, তবে তারা বাজারে তেমন প্রতিযোগিতা করেতে পারে নি। মাইক্রোসফ্ট কনসোলগুলিতে, এজ আইই কে প্রভাবশালী ব্রাউজার হিসাবে প্রতিস্থাপন করেছে।  অঞ্চলভিত্তিতে বাজারের শেয়ারের পরিমাণে পরিবর্তিত হয়। সপ্তাহের কিছু দিন, এজ পিসিতে মার্কিন যুক্তরাষ্ট্রে ১০.০২% ভাগ নিয়ে দ্বিতীয় স্থান অর্জন করে, যখন পুরো মাসের জন্য এটির ৮.৬১% ভাগ থাকে, ফায়ারফক্সের পরে তৃতীয় হয়। তথ্যসূত্র  বিষয়শ্রেণী:ওয়েব ব্রাউজার বিষয়শ্রেণী:মাইক্রোসফট উন্নয়ন সরঞ্জাম বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস বিষয়শ্রেণী:এক্সবক্স ওয়ান সফটওয়্যার বিষয়শ্রেণী:ফ্রিওয়্যার বিষয়শ্রেণী:২০১৫-এর সফটওয়্যার বিষয়শ্রেণী:উইন্ডোজ ১০ বিষয়শ্রেণী:উইন্ডোজ ওয়েব ব্রাউজার বিষয়শ্রেণী:ম্যাকওএস ওয়েব ব্রাউজার বিষয়শ্রেণী:লিনাক্স-এর জন্য ওয়েব ব্রাউজার বিষয়শ্রেণী:মাইক্রোসফটের সফটওয়্যার বিষয়শ্রেণী:অ্যান্ড্রয়েড ওয়েব ব্রাউজার বিষয়শ্রেণী:আইওএস ওয়েব ব্রাউজার
স্যামুয়েল ডিকার (মৃত্যু ১৭৬০), একজন ইংরেজ রাজনীতিবিদ ছিলেন যিনি আঠারো শতকে ব্রিটিশ হাউস অফ কমন্সে প্লাইমাউথের প্রতিনিধিত্ব করেছিলেন এবং সারেতে প্রথম ওয়ালটন ব্রিজ নির্মাণের জন্যও দায়ী ছিলেন। থাম্ব|ক্যানালেটোর ওল্ড ওয়ালটন ব্রিজ, ১৭৫৪ ডিকার জ্যামাইকায় বাগানের মালিক ছিলেন এবং ১৭৩৮ সালে জ্যামাইকার কাউন্সিলর নিযুক্ত হন।Journal, February 1738: Volume 47, Journals of the Board of Trade and Plantations: January 1735 - December 1741, Volume 7 (1930), pp. 225-229. Date accessed: 22 November 2008 তিনি টেমস নদীর তীরে ওয়ালটনের একজন জমিদারও ছিলেন এবং মাউন্ট ফেলিক্সে একটি এস্টেট তৈরি করেছিলেন।Surrey County Council ১৭৫০ সালে তিনি নিজের খরচে ওয়ালটনে টেমস নদীর উপর প্রথম সেতুটি নির্মাণ করেন, পার্লামেন্টে একটি আইন গ্রহণ করে যাতে তিনি তা করতে পারেন এবং টোল আদায় করতে পারেন।Parishes: Walton on Thames, A History of the County of Surrey: Volume 3 (1911), pp. 467-475. Date accessed: 22 November 2008 ১৭৫৫ সালে ক্যানালেটো সেতুটি রঙ করেছিলেন যিনি ইল সিগনিওর ক্যাভালিয়ের ডিকারের কথা উল্লেখ করেছিলেন।The Burlington Magazine for Connoisseurs Vol  50 No.. 286 1927  ১৭৫৪ সালে, ডিকার প্লাইমাউথের সংসদ সদস্য নির্বাচিত হন, যা ডেভনের বন্দর এবং প্রধান রয়্যাল নেভি ঘাঁটি ছিল। ১৭৬০ সালে মৃত্যুর আগ পর্যন্ত তিনি এই পদে অধিষ্ঠিত ছিলেন। তিনি অবিবাহিত ছিলেন এবং মাউন্ট ফেলিক্স বিক্রি হয়ে যায়, ট্যাঙ্কারভিলের আর্লসের দখলে চলে যায়।   তথ্যসূত্র   বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:প্লাইমাউথের গ্রেট ব্রিটেনের সংসদ সদস্য বিষয়শ্রেণী:১৭৬০-এ মৃত্যু বিষয়শ্রেণী:জন্মের বছর অনুপস্থিত
আরবাব গোলাম রহিম () (জন্ম: ১৫ সেপ্টেম্বর ১৯৫৭) ২০০৪–২০০৭-এর সময়কালে সিন্ধু সরকারের মুখ্যমন্ত্রী ছিলেন।(9 June 2004). PAKISTAN: Musharraf reconsiders army pledge, Oxford Analytica ("Arbab Ghulam Rahim was today elected as the new chief minister of Sindh province. Rahim's election follows the resignation of his predecessor, Sardar Ali Mohammed Mahar, over his failure to quell recent violence between Sunni and Shia Muslims in Karachi.")   প্রাথমিক জীবন  আরবাব গোলাম রহিম থারপার্কার জেলার দিপলো তহশীল গ্রামে জন্মগ্রহণ করেন। আরবাব গোলাম রহিমের মোট ৫ ভাইবোনের মধ্যে তিনি সবচেয়ে কম বয়সী ছিলেন। তিনি অত্যন্ত রক্ষণশীল পরিবেশে জন্মগ্রহণ করেছিলেন এবং পরিবার থেকেই তিনি প্রাথমিক শিক্ষা লাভ করেছিলেন। পরবর্তীতে তিনি ৭ম শ্রেণি পর্যন্ত মিরপুরখাসে পড়াশোনা করেন, অষ্টম শ্রেণি থেকে তিনি ক্যাডেট কলেজ পেতারোতে যোগদান করেছিলেন, এই শিক্ষাবর্ষে তিনি কয়েকটি নামকরা প্রতিষ্ঠানে ভর্তি হয়েছেন; যেমন ক্যাডেট কলেজের পেট্রো থেকে হাউস ক্যাপ্টেন পাসিং আউট করার পর তিনি মেডিকেল অ্যান্ড হেলথ সায়েন্সেস লিয়াকত ইউনিভার্সিটিতে যোগ দেন। তিনি চিকিৎসাশাস্ত্রে অধ্যয়নে আগ্রহী ছিলেন, কিন্তু পরে বদলি হয়ে করাচীতে অবস্থিত জিন্নাহ সিন্ধু মেডিকেল বিশ্ববিদ্যালয়ে ভর্তি হন। সিন্ধু মেডিকেল কলেজ থেকে এমবিবিএস ডিগ্রি অর্জন করার পরে, আরবাব স্থানীয় সরকার নির্বাচনে প্রতিদ্বন্দ্বিতা করেছিলেন এবং মিরপুর খাস জেলার নাজিম নির্বাচিত হন।   রাজনৈতিক পেশা  তিনি চারবার জাতীয় সংসদ সদস্য (এমএনএ) এবং থারপার্কার জেলার তার নির্বাচনী এলাকা থেকে প্রাদেশিক সংসদ (এমপিএ) সদস্য হিসাবে বেশ কয়েকবার নির্বাচন করেছেন এবং নির্বাচনে জয়ী হয়েছিলেন।  পাকিস্তান মুসলিম লীগের অন্তর্ভুক্ত হয়ে তিনি ২০০২ সালের সাধারণ নির্বাচনের সময় ইঞ্জিনিয়ার জ্ঞানচাঁদ মেঘওয়ারকে পরাজিত করে আরবাব সিন্ধু প্রাদেশিক পরিষদে নির্বাচিত হয়েছিলেন এবং প্রাথমিকভাবে তাকে প্রাদেশিক মন্ত্রী হিসাবে অন্তর্ভুক্ত করা হয়েছিল। পরবর্তীকালে, তিনি ২০০৪ সালে সিন্ধুর মুখ্যমন্ত্রী হিসাবে নির্বাচিত হন।  ২০০৮ সালে তিনি বেনজির ভুট্টোর সমর্থক আগা জাভেদ পাঠানের হাতে জুতো নিয়ে তাঁর মাথায় আঘাত করিয়েছিলেন। আরবাব খুব কমই প্রাদেশিক পরিষদে যান, কারণ তিনি মনে করতেন ক্ষমতাসীন দল তাকে অসম্মান করার চেষ্টা করছেন এবং এই নিয়ে তিনি অভিযোগ করেছেন।  ২০০৮ সালের সাধারণ নির্বাচনে পিএমএল-কিউ পরাজিত হওয়ার পরে আরবাব রহিম পাকিস্তান ছেড়ে নিজে থেকেই প্রবাসে সংযুক্ত আরব আমিরাতে বসবাস করতে চলে যান এবং ২০০৮ থেকে ২০১১ সালের শেষের দিক পর্যন্ত তিনি সেখানেই বসবাস করেন।  ২১ ডিসেম্বর ২০১১-তে, আরবাব গোলাম রহিমকে পাকিস্তান মুসলিম লীগ (লাইক-মাইন্ডেড) দলের সভাপতি নিযুক্ত করা হয়েছিল।President of Muslim League Like-Minded  Group. ১৩ই মে ২০১৩-এ আরবাব গোলাম রহিম পুনরায় পাকিস্তানে ফিরে আসেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সিন্ধি ব্যক্তি বিষয়শ্রেণী:১৯৫৬-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:পাকিস্তান মুসলিম লীগের (এন) রাজনীতিবিদ
টাঙ্গাইলের ঘাটাইল উপজেলাতে শতবর্ষীয় চৌধুরীবাড়ীটি এখনো পুরানো ঐতিহ্যের স্বাক্ষী হিসেবে দাঁড়িয়ে আছে। শতবর্ষীয় এ চৌধুরীবাড়ীর গোড়াপত্তন হয় বাংলা ১২২৩ সনে। এটি ৭/৮ একর জমির উপর অবস্থিত। বাড়ীর  দক্ষিণ পাশে আটচালা একটি শৌখিন কাচারী ঘর রয়েছে।   অবস্থান  ধলাপাড়া চৌধুরীবাড়ী বংশাই নদীর সন্নিকটে এবং ঘাটাইল সদর থেকে প্রায় ১২ কিলোমিটার পূর্বদিকে অবস্থিত।   আরও দেখুন    তথ্যসূত্র    বহিঃসংযোগ   বিষয়শ্রেণী:অসম্পূর্ণ বিষয়শ্রেণী:বাংলাদেশের ঐতিহাসিক স্থান বিষয়শ্রেণী:ঐতিহাসিক স্থান বিষয়শ্রেণী:বাংলাদেশের প্রাসাদ বিষয়শ্রেণী:বাংলাদেশের স্থাপত্য
শ্রী নদী বাংলাদেশের খুলনা জেলার ডুমুরিয়া উপজেলায় অবস্থিত একটি নদী। নদীটির দৈর্ঘ্য ১২ কিলোমিটার।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৭২। এই নদীটির পানি বোরো ধান আবাদের জন্য কাজে লাগানো হয়। এ ছাড়া বর্ষা মৌসুমে দামুখালী বিল, বিল ডাকাতিয়াসহ ভবদহ অঞ্চলের অন্যান্য বিলের পানি এই নদী দিয়ে নিষ্কাশিত হয়।  প্রবাহ শ্রী নদী ডুমুরিয়া উপজেলার ভবদহ এলাকার বিলাঞ্চল হতে উৎপত্তি লাভ করেছে এবং কিছুদুর অতিক্রম করে টেকা নদীর প্রবাহ গ্রহণ করেছে। নদীটি পরবর্তীতে ভদ্রা নদীতে পতিত হয়েছে।    আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:খুলনা জেলার নদী বিষয়শ্রেণী:ডুমুরিয়া উপজেলা
ছোট ফইট্টা বা খুর ফইট্টা (বৈজ্ঞানিক নাম: Tragulus kanchil) হচ্ছে ট্রাগুলিডি পরিবারের একটি স্তন্যপায়ী প্রাণী প্রজাতি।  বিস্তৃতি খুর-ফইট্টা ইন্দোচীন, বার্মা, ব্রুনেই, কম্বোডিয়া, চীনের দক্ষিণ ইয়েনান, ইন্দোনেশিয়া, লাওস, মালয়েশিয়া, সিংগাপুর, থাইল্যান্ড, ও ভিয়েতনামে পাওয়া যায়।  বিবরণ thumb|left|সিঙ্গাপুর থেকে পাওয়া প্রাপ্তবয়স্ক ছোট ফইট্টা এটি খুর-ফইট্টা সবচেয়ে ছোট স্তন্যপায়ী প্রাণী। এটি পূর্ণবয়স্ক হলে উচ্চতা হয় ৪৫ সেমি বা ১৮ ইঞ্চি এবং ওজন ২ কেজি। এরা বুনো কুকুরের শিকারের কারণে বিপদগ্রস্ত।  অবস্থা আইইউসিএন খুর-ফইট্টাকে ন্যূনতম বিপদগ্রস্ত প্রজাতি হিসেবে বিবেচনা করে থাকে। বাংলাদেশ থেকে এটি ১৯৮০’র দশকে বিলুপ্ত হয়েছে।  তথ্যসূত্র   Mammal Species of the World   বিষয়শ্রেণী:ট্রাগুলাস বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:বাংলাদেশের স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:বোর্নিওর স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:ব্রুনেইয়ের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:ইন্দোনেশিয়ার স্তন্যপায়ী বিষয়শ্রেণী:সিঙ্গাপুরের স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:যুগ্ম ক্ষুরযুক্ত চতুষ্পদ বিষয়শ্রেণী:ক্ষুরযুক্ত চতুষ্পদ বিষয়শ্রেণী:১৮২১-এ বর্ণিত স্তন্যপায়ী
কোল্যাটেরাল () হচ্ছে ২০০৪ সালে মুক্তিপ্রাপ্ত একটি অপরাধ চলচ্চিত্র। এতে মূল ভূমিকায় অভিনয় করেছেন টম ক্রুজ, এবং জেমি ফক্স। ছবিটি পরিচালনা করেছেন মাইকেল মান, এবং এটি লিখেছেন স্টুয়ার্ট বিটি।  চলচ্চিত্রটি চিত্রধারণের কাজ হয়েছে ক্যালিফোর্নিয়ার লস অ্যাঞ্জেলসে, যদিও মূল চিত্রনাট্যে নিউ ইয়র্ক সিটির উল্লেখ ছিলো। এইচবিও-এর আয়োজিত এক অনুষ্ঠানে পরিচালক মাইকেল মান বলেন যে, চলচ্চিত্রটির সমসীমা ছিলো ২৪ জানুয়ারি সন্ধ্যা সাড়ে ছয়টা থেকে ২৫ জানুয়ারি ভোর পাঁচটা চল্লিশ মিনিট পর্যন্ত।  চলচ্চিত্রটি টম ক্রুজের ব্যতীক্রমী খলনায়কমূলক ভূমিকার জন্য বিখ্যাত। এছাড়াও এ ছবিতে জেমি ফক্সের অভিনয়ও যথেষ্ট প্রশংসা লাভ করেছে। জেমি ফক্স এ চলচ্চিত্রে তার অভিনয়ের জন্য সেরা পার্শ্বঅভিনেতা হিসেবে একাডেমি পুরস্কারের মনোনয়ন লাভ করেছিলেন।   তথ্যসূত্র   বিষয়শ্রেণী:২০০৪-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:টম ক্রুজ প্রযোজিত চলচ্চিত্র বিষয়শ্রেণী:ড্রিমওয়ার্কস পিকচার্সের চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:লস অ্যাঞ্জেলেসের পটভূমিতে চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:২০০৪-এর পটভূমিতে চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
তারুয়া হল সবজির একটি খাবার পদ, যেখানে সবজি পাতলা করে কাটা হয় এবং চালের বাটা দিয়ে লেপে ছাঁকা তেলে ভাজা হয়। এটি দক্ষিণ এশিয়া থেকে উদ্ভূত, এবং ভারত ও নেপালের মৈথিলদের মধ্যে জনপ্রিয়। এটি মিথিলা অঞ্চলের একটি জনপ্রিয় এবং বিশেষ খাবার, এবং মানা হয় যে তারুয়া পরিবেশন ছাড়া অতিথিকে স্বাগত জানানো অসম্ভব।  উপকরণ বিভিন্ন ধরণের শাকসবজি- উপরে উল্লিখিত এক বা একাধিক শাকসবজি ব্যবহার করা হয়:  বেসন/বেসন- ১ কাপ  চালের গুঁড়ো- ২ টেবিল চামচ  আদা-রসুন বাটা- ১ চা চামচ  হলুদ গুঁড়ো- ১/২ চা চামচ  লাল লঙ্কা গুঁড়ো- ১ চা চামচ  জিরা গুঁড়া- ১ চা চামচ  গোলমরিচ গুঁড়া- ১/২ চা চামচ  লবণ স্বাদমতো  গভীর ভাজার জন্য তেল   প্রস্তুতি  তারুয়া সবুজ শাকসবজি ও সবজির পাতা কেটে বিভিন্ন আকারে তৈরি করা হয়। এগুলিকে বেসন বা চালের আটা দিয়ে তৈরি একটি ব্যাটারে ডুবিয়ে কালো মরিচ, লাল মরিচের গুঁড়া এবং লবণ যোগ করা হয়, যা পরে তেলে গভীর ভাজা হয়।   বৈচিত্র  যে কোনো সবুজ সবজি থেকে তারুয়া তৈরি করা যায়। তারুয়ার সবচেয়ে জনপ্রিয় জাতগুলির মধ্যে রয়েছে তিলকোর তারুয়া, তিলকোর পাতা থেকে তৈরি এবং আলু থেকে তৈরি আলু তারুয়া। তারুয়ার অন্যান্য জাতের মধ্যে রয়েছে ভিন্ডি তারুয়া, ওকড়া থেকে তৈরি কোবি তারুয়া, ফুলকপি থেকে তৈরি বাইগান তরুয়া, বেগুন থেকে তৈরি কাদিমা তারুয়া, কুমড়ো থেকে তৈরি কদ্দু তারুয়া, করলা থেকে তৈরি করালা, করলা থেকে তৈরি করালা তারুয়া হাতির পায়ের ইয়াম থেকে তৈরি, অরবি তারুয়া, কচু থেকে তৈরি, কুমাহার তারুয়া, চালকুমড়া থেকে তৈরি তারুয়া, খামহারুয়া তারুয়া, ডায়োস্কোরিয়া সাটিয়া থেকে তৈরি, পারওয়াল তরুয়া, পটল থেকে তৈরি তারুয়া।   আরও দেখুন    পাকোড়া  ভাজা  পুট্টু  মিসল পাও  কাবসা  কড়ি (খাদ্য)  কালারি পনির   কায়মাক  কেরালা গোশত ভাজি  কুসওয়ার  লবঙ্গ লতিকা  মিসল পাও  পানকম  লেবুর আচার  সুকিয়ান   তথ্যসূত্র   বিষয়শ্রেণী:বিহারি রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:ডুবোতেলে ভাজা খাবার বিষয়শ্রেণী:নেপালি রন্ধনশৈলী
thumb|upright=1.25|Cast members perform selections from the musical at the White House, 2016. L–R: Lin-Manuel Miranda, Phillipa Soo, Leslie Odom Jr., and Christopher Jackson  হ্যামিল্টন: অ্যান আমেরিকান মিউজিক্যাল গান ও র‍্যাপের মাধ্যমে তৈরি একটি জীবনীর গীতিনাট্য। এর সাথে লিন ম্যানুয়াল মিরান্ডা দ্বারা তৈরিকৃত সুর, গানের কথা এবং একটি বই রয়েছে। ২০০৪ সালের রন চেরনো দ্বারা লিখিত জীবনী বই আলেকজান্ডার হ্যামিল্টন ভিত্তি করে তৈরি করা এই গীতিনাট্যে আমেরিকার জাতির পিতা আলেকজান্ডার হ্যামিল্টনের জীবন এবং মার্কিন বিপ্লবে ও প্রাথমিক মার্কিন যুক্তরাষ্ট্রে তাঁর ভুমিকা তুলে ধরা হয়। ২০০৮ থেকে ২০১৫ সাল পর্যন্ত রচনাকৃত এই সঙ্গীতে হিপ-হপের গভীর প্রভাব রয়েছে। এছাড়া রয়েছে আরএন্ডবি, পপ, সোল এবং প্রথাগত গীতিনাট্যের প্রভাব। এখানে শ্বেত ব্যতীত অন্যান্য জাতির মানুষকেও জাতির পিতা বা অন্যান্য ঐতিহাসিক ব্যাক্তিদের অভিনয়শিল্পী হিসেবে নেয়া হয়। মিরান্ডা হ্যামিল্টনকে "তখনকার আমেরিকা, এখনকার আমেরিকা দ্বারা" হিসেবে বর্ণনা করেছেন।   সারমর্ম    অঙ্ক ১    অঙ্ক ২    প্রধান অভিনয়শিল্পী    প্রথম প্রযোজনার প্রধান অভিনয়শিল্পী
পশ্চিমবঙ্গ সড়ক উন্নন পর্ষদ হল পশ্চিমবঙ্গ সরকার কর্তৃক প্রতিষ্ঠিত একটি সরকারি সংস্থা। ২০১২ সালে এই সংস্থা গঠিত হ্য। এই সংস্থার উদ্দেশ্য পশ্চিমবঙ্গের রাজ্য সড়ক ও অন্যান্য গুরুত্বপূর্ণ রাস্তাগুলির উন্নয়ন, রাস্তার রূপায়ণ ও গঠন। এই সংস্থাটি পশ্চিমবঙ্গ সরকারের পূর্ত মন্ত্রকের অধীনস্থ।  বহিঃসংযোগ Official website  পাদটীকা  বিষয়শ্রেণী:পশ্চিমবঙ্গের পরিবহন বিষয়শ্রেণী:পশ্চিমবঙ্গের সড়ক বিষয়শ্রেণী:পশ্চিমবঙ্গের রাজ্য সংস্থা
ইহুদি পরিচয় হলো নিজেকে একজন ইহুদি হিসেবে উপলব্ধি এবং ইহুদি হওয়ার সাথে সম্পর্কিত বস্তুগত বা বিষয়গত অনুভূতি।Spinoza, Liberalism, and the Question of Jewish Identity. Yale University Press, 1997. জাতিত্ব, "The Jews are a nation and were so before there was a Jewish state of Israel" "Jews are a people, a nation (in the original sense of the word), an ethnos" "That there is a Jewish nation can hardly be denied after the creation of the State of Israel" জাতিসত্তা, Ethnic minorities in English law. Books.google.co.uk. Retrieved on 23 December 2010.              ধর্ম ও সংস্কৃতি সম্পর্কিত উপাদানকে এটি অন্তর্ভুক্ত করে।: "Judaism is a culture and a civilization which embraces the secular as well": Although culture - and Judaism is a culture (or cultures) as well as religion - can be subdivided into different analytical categories...": "Although Judaism is a culture - or rather has a culture - it is eminently more than a culture" বিস্তৃতভাবে সংজ্ঞায়িত, ইহুদি পরিচয় অন্যদের দ্বারা বা বাহ্যিক ধর্মীয়, সমাজতাত্ত্বিক বা আইনগত মানদণ্ড দ্বারা ইহুদি হিসাবে স্বীকৃত কিনা তার উপর নির্ভর করে না। ইহুদি পরিচয় বলতে ধর্মীয় গোঁড়ামি বোঝাতে হবে না। তদনুসারে, ইহুদি পরিচয় জাতিগত বা সাংস্কৃতিক প্রকৃতির হতে পারে। ইহুদি পরিচয় ইহুদি সম্প্রদায়ের সাথে সম্পর্ক জড়িত করতে পারে।  সনাতনপন্থী ইহুদিধর্ম মাতৃসূত্রের বংশধরের উপর ইহুদিদের ভিত্তি করে। ইহুদি আইন অনুযায়ী (হলখ), ইহুদি মায়ের দ্বারা জন্মগ্রহণকারী সকলকেই ইহুদি বলে গণ্য করা হয়, ব্যক্তিগত বিশ্বাস বা ইহুদি আইন পালনের স্তর নির্বিশেষে। প্রগতিশীল ইহুদিধর্ম এবং  হায়মানত ইহুদিবাদ সাধারণভাবে অন্তত একজন ইহুদি পিতা-মাতা থাকার উপর ভিত্তি করে ইহুদিবাদ, যখন  করাইতে ইহুদিধর্ম শুধুমাত্র পৈতৃক বংশের উপর ভিত্তি করে ইহুদি ধর্ম। প্রধান ইহুদি আন্দোলনের মধ্যে এই পার্থক্যগুলি হলো কে ইহুদী তা নিয়ে মতবিরোধ এবং বিতর্কের উৎস।  ইহুদি যারা নাস্তিক বা অন্য ধর্মের অনুসারী ইহুদিদের ইহুদি পরিচয় থাকতে পারে। যদিও এই পরিচয়ের নিরঙ্কুশ সংখ্যাগরিষ্ঠ মানুষ ইহুদি জাতিসত্তার, মিশ্র ইহুদি ও অ-ইহুদি পটভূমির মানুষ বা ইহুদি বংশের অজাতীয়দের এখনও ইহুদি আত্ম-পরিচয়ের ধারণা থাকতে পারে।   তথ্যসূত্র    বহিঃসংযোগ   Leadel.NET - Leading Jewish Inspiration. What makes Jewish Identity on the web?   HERMAN, Simon N. Jewish Identity: A Social Psychological Perspective. Transaction, 1977.  GOLDBERG, David Theo & KRAUSZ, Michael. Jewish Identity. Temple University Press, 1993.  Half-jewish   Three Intellectuals and a People , by Laurent Cohen (an article about the Jewish Identity of Hannah Arendt, Gershom Scholem and Simone Weil). Eretz Acheret, 5 November 2009.  বিষয়শ্রেণী:পরিচয়ভিত্তিক রাজনীতি বিষয়শ্রেণী:ধর্মীয় পরিচয় বিষয়শ্রেণী:ধর্মনিরপেক্ষ ইহুদি সংস্কৃতি বিষয়শ্রেণী:ইহুদি সমাজ বিষয়শ্রেণী:ইহুদি সংস্কৃতি বিষয়শ্রেণী:ইহুদি ধর্ম সম্পর্কিত বিতর্ক
চাঁপাইনবাবগঞ্জ পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। চাঁপাইনবাবগঞ্জ পল্লী বিদ্যুৎ সমিতি রাজশাহী বিভাগের চাঁপাইনবাবগঞ্জ জেলায় ০৩টি জোনাল অফিস, ০২টি সাব-জোনাল অফিস, ০১টি এরিয়া অফিস এবং ১২টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। চাঁপাইনবাবগঞ্জ পল্লী বিদ্যুৎ সমিতি নিবন্ধিত হয় ১৫ এপ্রিল, ১৯৯৫ সালে এবং বানিজ্যিকভাবে বিদ্যুতায়িত হয় ২০ ডিসেম্বর, ১৯৯৫ সালে।   ইতিহাস  চাঁপাইনবাবগঞ্জ পল্লী বিদ্যুৎ সমিতি এর যাত্রা শুরু হয় ১৯৯৫ সালে। এ সমিতির অধীনে ০৫টি উপজেলা, ৪৯টি ইউনিয়ন ও ১১৩৪টি গ্রাম রয়েছে। এর সদর দপ্তর চাঁপাইনবাবগঞ্জ জেলার নয়াগোলাতে অবস্থিত।    জোনাল অফিস সমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  শিবগঞ্জ জোনাল অফিস  নাচোল জোনাল অফিস  ভোলাহাট জোনাল অফিস   সাব-জোনাল অফিস   মহারাজপুর সাব-জোনাল অফিস  সাহাপাড়া সাব-জোনাল অফিস   এরিয়া অফিস   সোনামসজিদ এরিয়া অফিস   গ্রাহক সংখ্যা  চাঁপাইনবাবগঞ্জ পল্লী বিদ্যুৎ সমিতির প্রায় তিন লক্ষের মত আবাসিক গ্রাহক রয়েছে।    অন্যান্য তথ্য   মোট আয়তন: ১৭১২ বর্গ কিলোমিটার  সিস্টেম লস: ৭.২১% (জুন, ২০২২ পর্যন্ত)  উপকেন্দ্রের সংখ্যা: ১৩টি  মোট নির্মিত লাইন: ৫২৮২.২৭৬ কিলোমিটার    তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৯৫-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি